Ieva Stundžytė

(g. 1983 m. rugsėjo 13 d.) – Lietuvos aktorė, režisierė, pedagogė.

Biografija 
Nuo 2010 m. dėsto LMTA Teatro ir kino fakultete, eina docentės pareigas. Dėsto vaidybą ir teatro režisūrą.

2010 m. LMTA suteiktas meno licenciato kvalifikacinis laipsnis.

2006 m. su A. Giniočiu įkurė teatrą Atviras ratas. 2017 m. tapo jo direktore.

Kūryba

Režisuoti spektakliai 
 „Išlaisvinti Žaną“ pagal J. Anouilh pjesę „Vyturys“. Atviras ratas, 2008 m.
 „DiViDukas“ pagal T. Ahrens pjesę „Flimmer Billy“. Atviras ratas, 2008 m.
 „Antigonė (ne mitas)“. Atviras ratas, 2010 m.
 „Vasarotojai“ pagal M. Gorkio kūrybą. Rež. A. Giniotis, rež. asistentė I. Stundžytė, Keistuolių teatras, 2011 m.
 Agitacinė injekcija pagal M. Zoščenkos kūrybą “Gerbiami piliečiai!”. Režisieriai: A. Giniotis, A. Kaniava, I. Stundžytė, V. Žitkus, Keistuolių teatras, 2011 m.
 “Brangioji mokytoja” pagal L. Razumovskajos to paties pavadinimo pjesę. Atviras ratas, 2012 m.
 “Ofelijos” (pagal I. Stundžytės pjesę “Aš, tu ir Ofelija”). Atviras ratas, 2012 m.
 Spektaklis-protestas S.T.O.P (idėjos ir tekstų autorė – Ieva Stundžytė). LMTA, 2014 m.
 „Va banque“ pagal A. Čechovo pjesę „Meška“. Atviras ratas, 2014 m.
 „Keistuoliai“ pagal M. Gorkio to paties pavadinimo pjesę. LMTA, 2016 m.
 Jan van Eyck „identify“ (vienos dalies spektaklis pagal Ievos Stundžytės pjesę). Atviras ratas, 2017 m.
 Justas Tertelis „PRA“ (vienaveiksmė pjesė pradedančiam aktoriui). LMTA, 2017 m.
 Mark Ravenhill „Keletas tikslių polaroidinių nuotraukų“. LMTA, 2017 m.
 Vienos dalies spektaklis „12 naktis arba Kaip norite“ (pagal W. Shakespeare‘ą). Keistuolių teatras, 2017 m.
 Ritminis - muzikinis spektaklis ne tik vaikams "Gėda Pelėda!". Rež. I Stundžytė, Atviras ratas, 2018 m.
 "Bakchantės: Aktas" (pagal Euripido pjesę). Atviras ratas, 2019 m.
 Martin McDonagh "Pagalvinis" (dviejų dalių kriminalinė istorija). Keistuolių teatras, 2019 m.

Vaidmenys 
 Jurgos draugė. V. Ganelino ir S. Gedos miuziklas „Velnio nuotaka“. Rež. K. Jakštas, 2003 m.
 Aktorė. Autobiografinės improvizacijos „Atviras ratas“. Rež. A. Giniotis, Atviras ratas, 2004 m.
 Donja Ana. „Puota maro metu priešmirtinę Mocarto valandą“ pagal A. Puškino „Mažąsias tragedijas“. Rež. A. Giniotis, Atviras ratas, 2004 m.
 Džiuljeta, Veronietė. K. Antanėlio ir S. Gedos roko opera „Meilė ir mirtis Veronoje“. Rež. A. Giniotis, Keistuolių teatras, 2005 m.
 Įvairūs liaudies pasakų veikėjai. Muzikinis spektaklis – improvizacija ne tik vaikams „Senelės pasaka“ pagal S. Nėries eilėraštį. Rež. A. Giniotis, Atviras ratas, 2006 m.
 Steputė. Satyrinė agitacija „Sparnuotasis Matas“ pagal K. Binkio kūrybą. Rež. A. Giniotis, Atviras ratas, 2007 m.
 Pasakotoja. A. L. Weberio ir T. Rice‘o „Juozapas ir jo svajonių apsiaustas“. Rež. A. Giniotis, Keistuolių teatras, 2008 m.
 Fėja. Muzikinis spektaklis vaikams „Geltonų plytų kelias“ L. Franko Baumo pasakos „Ozo šalies burtininkas“ motyvais. Rež. A. Giniotis, Keistuolių teatras, 2008 m.
 Komisijos narė, Gintarė. J. Tertelio „Sudie, idiotai!“. Rež. A. Giniotis, Atviras ratas, 2010 m.
 Sonia. Trijų dalių spektaklis „Vasarotojai“ pagal M. Gorkio kūrybą. Rež. A. Giniotis, Keistuolių teatras, 2011 m.
 Anelė Geisčiūnaitė. Biografinės improvizacijos “Lietaus žemė”. Rež. A. Giniotis, Atviras ratas, 2011 m.
 Liuka. Vienos dalies muzikinis spektaklis vaikams pagal būtas nebūtas pamarėnų istorijas “Mykolas Žvejas”. Rež. A. Giniotis, Keistuolių teatras, 2011 m.
 Įvairūs personažai. Aido Giniočio muzikinis spektaklis vaikams pagal Justiną Marcinkevičių “Grybų karas ir taika”. Rež. A. Giniotis, Keistuolių teatras, 2012 m.
 Mergaitė X. Spektaklis „Edis Agregatas arba Nemirštančio optimisto gyvenimas ir mirtis“. Rež. A. Giniotis, Keistuolių teatras, 2016 m.
 Adelė ir audėjėlė Austėja. Spektaklis žmonėms nuo 6 metų „Bambeklis Bajoras“. Rež. A. Giniotis, Keistuolių teatras, 2017 m.
 Kantarela. Carlo Gozzi "Varnas"  (spektaklio premjera 2015 m.), rež. A. Giniotis, Keistuolių teatras, 2019 m.

Tekstai 
 Inscenizacija monospektaklis „Išlaisvinti Žaną“ pagal J. Anouilh pjesę „Vyturys“, 2008m.
 Pjesė „Antigonė (ne mitas)“ (kartu su M. Korenkaite, J. Urnikyte, J. Šarkum, T. Žaibum), 2010 m.
 Pjesė „Aš, tu ir Ofelija“, 2012 m.
 Pjesė „identify“ (Jan van Eyck slapyvardžiu), 2013 m.
 Inscenizacija „12 NIGHT“ (pagal V. Šekspyro tekstus), 2014 m.
 Pjesė „Va Banque!” pagal A. Čechovo kūrybą, 2014 m.
 Pjesė „Sekta“, 2017 m.

Įvertinimas 
 2006 m. „Auksinis scenos kryžius“ už Džiuljetos vaidmenį K.  Antanėlio ir S. Gedos roko operoje „Meilė ir mirtis Veronoje” (rež. Aidas Giniotis, Keistuolių teatras).
 2006 m. Perspektyviausios aktorės prizas Lietuvos profesionalių teatrų festivalyje „Vaidiname žemdirbiams” už Džiuljetos vaidmenį K. Antanėlio ir S. Gedos roko operoje „Meilė ir mirtis Veronoje” (rež. Aidas Giniotis, Keistuolių teatras).
 2007 m. „Auksinis scenos kryžius“ už geriausią spektaklį vaikams „Senelės pasaka”, (rež. A. Giniotis, Atviras ratas).
 2010 m. Vytauto Kernagio stipendija Lietuvos muzikos ir teatro akademijos teatro režisūros aspirantei Ievai Stundžytei už pasiekimus studijose ir kūrybinėje veikloje.
 2010 m. D. Tamulevičiūtės vardo premija už ištrauką iš spektaklio „Antigonė (ne mitas)“ (rež. I. Stundžytė, pjesės kūrėjai: M. Korenkaitė, I. Stundžytė, J. Urnikytė, B. Vasauskaitė, J. Šarkus, T. Žaibus).
 2012 m. Žiūrovų prizas spektakliui “Gerbiami piliečiai!” festivalyje “Lietuvos teatrų pavasaris” (Kaunas). Režisieriai: Aidas Giniotis, Andrius Kaniava, Ieva Stundžytė ir Vaidotas Žitkus.
 2017 m. Kupiškio kultūros centro U. Babickaitės Lietuvos profesionalių teatrų festivalio Festivalio „Art do“ žiūrovų prizą „Atviras ratas“ laimėjo už režisierės Ievos Stundžytės spektaklį „Brangioji mokytoja“ pagal to paties pavadinimo Liudmilos Razumovskajos pjesę.
 2017 m. Specialus prizas autorei, režisierei Ievai Stundžytei už spektaklio „identify“ vizualų sprendimą festivalyje „Lietuvos teatrų pavasaris“.

Šaltiniai

Nuorodos 
 Asmeninė svetainė 

Lietuvos aktoriai
Lietuvos režisieriai
Lietuvos pedagogai